Elisabeth Ødegård Widmer

Elisabeth Ødegård Widmer (født 15. januar 1969) er en norsk musiker og sanger. Hun deltok i Melodi Grand Prix 1995 med låten «Til en stjerne».

 Album 
Hun startet sin sangkarriere i 1983 med albumet Fylt av liv med musikerne fra Lava.
I 1985 kom oppfølgeren «Svart på hvitt», hvor hun fikk hjelp av gospellegenden Andrae Crouch på duetten «He’s coming back». Bill Maxwell fra bandet Koinonia var med som co-produsent i Oslo sammen med Tore Aas. Samarbeid skulle føre til et tredje album: Soon (1987), som ble spilt inn i Los Angeles med Crouch som medprodusent og bandet Koinonia som studiomusikere. Tore Aas var også produsent her. 
Senere har hun utgitt albumene Svart på hvitt i 1986 Sanne spor i 1991. 

 Oslo Gospel Choir 
I 1988 ble Widmer medlem av Oslo Gospel Choir. Hun var med her i 15 år.

I 1989 deltok hun på turné og plateinnspilling med rockeartisten Larry Norman (USA). I 1991 utga hun soloalbumet Sanne spor, innspilt i Oslo med Bengt Egil Hansen som produsent.

 NRK-samarbeid 
Widmer var også programleder med Rune Larsen i serien «Adventstid» som gikk på NRK i desember 1998. Her fungerte hun som sanger og programleder. I 2010 kom det et femte album, Like a Garden. Dette ble en plate som er mer som meditativ lovsangsplate. Albumet inneholdt egenkomponert låtmateriale, hjulpet av gitarist Svein Skulstad og musiker/produsent Stein Austrud.

 Diskografi 
 1984 Fylt av liv
 1986 Svart på hvitt
 1988 Soon
 1991 Sanne spor
 2010 Like a Garden
 2020 It Is a Silent Night 

 Referanser 

 Eksterne lenker 


Kategori:Norske sangere
Kategori:Deltakere i Melodi Grand Prix